8 ஆனால் பாவம் நம்மிடம் இல்லை என்போமென்றால்  நம்மையே நாம் ஏமாற்றிக்கொள்வோம்; உண்மையும் நம்மிடம் இராது.  9 மாறாக நம் பாவங்களை நாம் ஒப்புக்கொள்வோமென்றால்  கடவுள் நம் பாவங்களை மன்னித்து,  குற்றம் அனைத்திலிருந்தும் நம்மைத் தூய்மைப்படுத்துவார்.  ஏனெனில் அவர் நம்பிக்கைக்குரியவர், நேர்மையுள்ளவர்.  10 நாம் பாவம் செய்யவில்லை என்போமென்றால் அவரைப் பொய்யராக்குவோம்.  அவருடைய வார்த்தை நம்மிடம் இல்லை என்றாகும். 